వారిని వెతికేంత సమయం మనకి లేదు.
మనం ముందుగా యువరాణి మాగ్రా కోసం వెతకాలి.
అతనేం అంటున్నాడు?
అతను చెప్పే మాటలే నిజమైతే, మీ అమ్మ, మహారాణికి చెల్లెలు అవుతుంది.
కంజువా కొట్టుకుపోయినప్పుడు నేను అక్కడే ఉన్నాను.
కానీ విషయమేమిటంటే, అస్సలు దాడి అంటూ ఏమీ జరగలేదు.
మరి దానికి కారణం త్రివాంటియన్లు కాకపోతే, ఇంకెవరు అయ్యుంటారు?
మహారాణే అయ్యుంటుంది.
కంజువా విషయంలో మీరు చెప్పింది నిజం కాదని ప్రజలకు అనుమానం కలిగితే,
మీరు చెప్పిన చూపు గల బిడ్డ విషయాన్ని, అలాగే దేవుడు మిమ్మల్ని ఆదేశించారని
మీరు చెప్పిన విషయాన్ని కూడా వాళ్ళు అనుమానిస్తారు.
-మొత్తాన్ని అనుమానిస్తారు. -అలా జరగకుండా మీరు చూసుకుంటారు.
రాజ్యద్రోహులు ఎవరైనా ఉంటే, నేను తప్పక వారిని కనిపెడతాను.
నువ్వు ఇడోని రక్షించినట్లయితే, ఎందుకు అతనికి నీ పట్ల అంత ద్వేషం?
కుటుంబాలలో సంక్లిష్టమైన విషయాలు అనేకం ఉండవచ్చు.
హార్లన్ హోదాలో ఉండే వ్యక్తి, అతని అవసరాన్ని బట్టి,
నిప్పులు కురిపించగలడు, లేదా పూలు కూడా కురిపించగలడు.
ఇప్పుడు అతనికి కావాల్సింది నువ్వు.
ఎట్టకేలకు దైవ జ్వాల ఉదయించి, మనకి వెచ్చదనాన్ని ప్రసాదించింది, యువరాణి.
శుభోదయం, మహారాణి.
ఇది మంచి రోజు, మాగ్రా.
ఈ ఊరంతా నీతో కలిసి ఆనందోత్సాహంలో మునిగితేలబోతోంది.
నీ పెళ్లిని నాన్న దగ్గర ఉండి చూసి ఆనందించలేకపోవడం దురదృష్టకరం.
పసుపు, గంధం. తేనె.
పెళ్లి కూతురి వేషంలో ధగధగలాడిపోతావు.
దాన్ని వదిలేయ్.
వివాహ మహోత్సవానికి మీ ఒంటి మీద అలంకారాలేవీ ఉండకూడదు, యువరాణి.
-లేదు. దీన్ని నేను తీసే ప్రసక్తే లేదు. -ఇది ఇక్కడి చట్టం అండి.
చెలికత్తె, నీ పేరేంటి?
హార్మొనీ, మహారాణి.
హార్మొనీ? పేరు చాలా బాగుంది.
నీ చేతిని ఇలా ఇవ్వు, హార్మొనీ.
హార్మొనీ,
యువరాణులకు ఏం చేయాలి, ఏం చేయకూడదని చెప్పే అలవాటు నీకు ఉందా?
అవే మహరాణికి కూడా చెప్తావా?
లేదు, మహారాణి.
అయితే తన మానాన తనని వదిలేసి వెళ్లిపో.
మహారాణి పూర్తిగా పూసుకుంది. నువ్వు ఇక బయలుదేరవచ్చు, హార్మొనీ.
అలాగే, మహారాణి.
పెన్సన్ ప్రజలకు, అంటే ప్రతీ ఒక్కరికీ,
అల్పులైన సేవకులకి కూడా, ఇది మనస్పూర్తిగా జరిగే పెళ్లనే అనిపించాలి.
కంగారుపడకు. నా పాత్ర నేను బాగానే పోషిస్తాను.
ఈ విషయంలో నేను కూడా నీకు తోడుగా ఉన్నాను.
లేదు, నువ్వేమీ నాలాగా కట్టుకున్నవాడిని మోసం చేయట్లేదు కదా.
ఈ పెళ్లి మనకందరికీ ప్రయోజనకరంగా ఉంటుంది.
నీ పిల్లల ఆచూకీని కనిపెట్టి, నీ దగ్గరకి తీసుకొచ్చాక,
ఈ అంగీకారం వల్లే వారు సురక్షితంగా ఉండగలరు.
తమ సొంత చెల్లే ఇలా పట్టించుకోకుండా ఉంటే, కొందరు నొచ్చుకోగలరు.
సిబెత్, నీ మాటలను ఆపడం ఎవరి తరమూ కాదు.
ఆపాలని నేనెంతలా ప్రయత్నించానో ఆ దేవుడికే తెలుసు.
చూడు.
నీ చిన్నప్పుడు నీ జుట్టును నేను కడిగేదాన్ని, గుర్తుందా?
ఆపవద్దు.
ప్లీజ్.
నువ్వు కాస్త... కాస్త దూరంగా ఉంటావా?
ఈ దారిలో నన్నెవ్వరూ చంపరని నీకు ప్రమాణపూర్తిగా చెప్తున్నాను.
నేను ఉండగా, నిన్నెవరు చంపగలరులే.
హనీవా. హనీవా, ఆగు.
చూడు, నీ క్షేమం చూసుకొనే ఓ యోధురాలు నీ పక్కనే ఉంటే వచ్చే నష్టమేమీ లేదు.
నీ వల్ల, నీ బాణాల వల్లే నేను ప్రాణాలతో బయటపడ్డానని నాకు తెలుసు.
నువ్వేదో ఆలోచిస్తున్నట్టున్నావు.
నిన్నటిదాకా, అమ్మ లేదని బాధపడుతూ గడిపాను.
నేడు, తను బతికి ఉందని తెలిసింది, అదీగాక తనొక యువరాణి,
దానితో నేను నా చిన్ననాటి జ్ఞాపకాలను నెమరువేసుకుంటూ,
ఏది నిజమో, ఏది అబద్దమో అని బేరీజు వేసుకుంటున్నాను.
త్వరలోనే అన్నీ తెలుస్తాయి, బంగారం.
అవి అంత త్వరగా తెలిసేవి కాదులే.
నేను మీకు ఆపద తలపెట్టే రకం కాదు.
నా ఏహ్యభావాన్ని నువ్వు భయమనుకొని పొరబడుతున్నావు.
ఒకటి చెప్పు, మాంత్రికాంతకుల జనరల్, నువ్వెంత మంది ప్రాణాలను తీసి ఉంటావు?
నా ఆత్మ ఎప్పటికీ నరకంలోనే మగ్గిపోయేంత మందిని.
అయినా, నువ్వు ఏ రాణిని అయితే సేవించేవో, ఆమెనే చంపబోతున్నావు.
దానికి ఎంత శిక్ష అయినా తక్కువే అవుతుంది.
అవును, తక్కువే అవుతుంది.
-నీకు బాగానే ఉందా? -బాగానే ఉంది.
-మనం ఇంకో రాత్రి ఆగి ఉండాల్సింది. -ఇదేమీ లేదులే.
నీ కాళ్లు పోయినా కూడా, పాక్కుంటూ పెన్సాకి వెళ్లిపోతావు కదా.
లేదు, అప్పుడు నువ్వే నన్ను ఎత్తుకెళ్లాల్సి ఉంటుంది.
అబ్బా.
త్రివాంటెస్ నుండి నరహంతకుడు అయిన బాబా వాస్ ని పారిపోకుండా
అడ్డుకొనే క్రమంలో ఈ ధీర సైనికులు తమ ప్రాణాలను కోల్పోయారు.
వీళ్ళు వీరమరణం పొందారు, అందుకు తగిన ప్రతీకారం తీర్చుకోవాల్సిందే
రిపబ్లిక్ యొక్క పరాక్రమవంతుడైన యోధుడు చిరస్థాయిగా మన మదిలో ఉండిపోతాడు.
త్రివాంటెస్ ముద్దు బిడ్డ, ఇప్పుడు మనలో ఏకమైపోయాడు.
రెండయో. బాబూ.
మేడమ్ ఆరీ.
రెండయో గొప్ప రాజభక్తి గలవాడు, ఒక వీరుడు.
అతనిపై నాకున్న అభిమానాన్ని నేను మాటల్లో చెప్పలేను.
అతని చావుకు కారణమైనవారికి చావు తప్పదు. ఒట్టేసి చెప్తున్నాను.
ఏమైనా విషయం చెప్పాలా?
అవును, జనరల్ వాస్. ఒక మాంత్రికాంతకుడు శరణు కోరుతున్నాడు.
ఒక మాంత్రికాంతకుడు.
అదే నిజమైతే, టమాక్టీ జూన్ సైనికుల్లో
ఒకరు తమ విధులను వదిలేయడం ఇదే తొలిసారి అవుతుంది.
అందుకు బదులుగా మనకి అతనేం ఇస్తాడు?
కేవలం మీతోనే మాట్లాడతాడట.
అందుకు బాధపడతాడులే.
అతడిని తీసుకురా.
పద.
నేను కమాండర్ జనరల్ ఇడో వాస్ ని, నువ్వు నాతో ఏదో చెప్పాలనుకుంటున్నావట.
అవును, సర్.
నా ముందు ఉండి ఇంకా నా కత్తి వేటుకు బలికాని
మీ రాణి మాంత్రికాంతకుల్లో నువ్వే మొదటి వాడివి.
మీకు కావలసిన ముఖ్యమైన సమాచారం నా దగ్గర ఉంది, సర్.
తన సొంత రాజ్యాన్నే మోసం చేసిన సైనికుడిని నేనెందుకు నమ్మాలి?
ఒకప్పుడు నేను రక్షిస్తానని శపథం చేసిన రాజ్యం వేరు, ఇప్పుడున్న రాజ్యం వేరు.
అదెలా?
మాంత్రికుల ఆకృత్యాల నుండి
పయాన్ రాజ్యాన్ని కాపాడతానని నేను శపథం చేశాను, కాబట్టి...
మాంత్రికాంతకుల కర్తవ్యం ఏంటో నాకు తెలుసు.
చూపు ఉన్నవాళ్ల నుండి, అలాగే వారి రాకను కోరుకొనేవారి నుండి కాపాడాలి.
ఇప్పుడు, మీ మహారాణి చూపు గలవారు
మాంత్రికులు కాదని ప్రకటించింది.
అవును, సర్.
అంతేకాక, తన కడుపులో ఒక చూపున్న బిడ్డ పెరుగుతోందని కూడా ప్రకటించింది.
అవును, సర్.
నా గుఢాచారులు నాకు ఎప్పుడో చెప్పిన విషయాలను చెప్పడానికే
నువ్వు నీ సొంత సైన్యాన్ని వదిలేసి చావును వెతుక్కుంటూ ఇక్కడిదాకా వచ్చావా?
-వీడిని బానిస వర్తకులకు అమ్మేయండి. -వద్దు, వద్దు.
-పద. -సర్.
-కమాండర్ వాస్, ఇతరులు కూడా ఉన్నారు. -ఆగండి!
ఇతరులా?
పయాన్ రాజ వంశంలో ఆమెకి పుట్టబోయే బిడ్డే తొలి చూపుగల బిడ్డ కాదు.
ఇద్దరు ఎదిగిన పిల్లలు కూడా ఉన్నారు.
ఈ ఎదిగిన పిల్లల్లో,
ఒక అమ్మాయి పేరు హనీవానా?
అవును.
ఇదేనా పెన్సా?
అవును.
ఎప్పుడూ ఇలాగే నిశ్శబ్దంగా ఉంటుందా?
లేదు. ఇలా ఎప్పుడూ ఉండదు.
ఏదో తేడాగా ఉంది.
ముందర కొందరు సైనికులు ఉన్నారు.
ఇక్కడే నిశ్శబ్దంగా ఉండు.
-మనకేమైనా సమస్య అంటావా? -మనకి కాదు, నీకు.
-ఇది సంక్లిష్టమైన విషయమే. -ఎందుకు? మా అమ్మ ఇక్కడ లేదా?
-ఉంది. -అయితే సమస్య ఏంటి?
విషయమేంటంటే,
ఆమెకి ఇవాళ పెళ్లట.
బాబా, నా బంగారం...
నన్ను క్షమించు.
అమ్మా?
అమ్మా!
కొఫూన్?
అమ్మా! అమ్మా! అమ్మా!
హమ్మయ్య. నువ్వు బతికే ఉన్నావు.
నా బంగారం.
మనం విడిపోయిన నాటి నుండి నేను ప్రతీరోజు మీకోసం వెతుకుతూనే ఉన్నాను.
గాలింపును నేను ఒక్కరోజు కూడా ఆపలేదు.
అమ్మ, నీకు ఇవాళ పెళ్లి అని అంటున్నారే.
అది నిజం కాదు, కదా?
నేను అంతా వివరంగా చెప్తాను.
నాన్న ఎక్కడ? హనీవా ఎక్కడ?
హనీవాని విడిపించడానికి త్రివాంటెస్ కి వెళ్ళాడు.
త్రివాంటెస్?
యువరాణి మాగ్రా, సమయమైంది.
ఒక్క నిమిషం. ఎందుకు... త్రివాంటెస్ కి ఎందుకు వెళ్ళాడు?
-జెర్లామరెల్ కోసమని వెళ్లిన పని ఏమైంది? -నువ్వెలా పెళ్లి చేసుకోగలుగుతున్నావు?
హార్లన్ గారు వేచి చూస్తున్నారు, రాణి అసహనానికి గురవుతున్నారు.
-వస్తున్నాను. -ఈ హార్లన్ ప్రభువు ఎవరు?
నేను తర్వాత నీకు అంతా వివరంగా చెప్తాను. నేను వెళ్ళాలి, కొఫూన్.
-నువ్వు నా మీద నమ్మకం ఉంచాలి. -అమ్మా? నువ్విలా చేయకూడదు.
నేను... నేను దీన్ని ఆపలేను.
మీ నాన్న అయితే అర్థం చేసుకుంటాడు.
లేదు, చనిపోయిన తన భార్య మళ్లీ ఎందుకు పెళ్లాడుతుందో ఆయన అర్థం చేసుకోలేడు.
-కొఫూన్... -నా పేరును పలకడం ఆపేసి,
దీని నుండి బయటపడటానికి ఏదోకటి చేయ్!
నాకేం జరుగుతోందో తెలీదు అమ్మా, కానీ నువ్వు ఈ పని చేయకూడదు.
ఇక ఆపు!
నేనింకా మీ అమ్మనే, నేనేమీ మారలేదు, ఇంకా నువ్వు కూడా నా కొడుకువే.
కానీ పరిస్థితులు మారిపోయాయి.
ఇప్పుడు ఈ పని నేను నీ కోసమే చేస్తున్నా, మనందరి కోసం చేస్తున్నా.
కాబట్టి నువ్వు ఇక్కడే ఉండు. నా గదిలో ఇక్కడే ఉండు,
ఎవరితో మాట్లాడకు,
ఇదంతా అయిపోయాక నేను నీకు వివరంగా చెప్తాను. నిజంగానే చెప్తాను.
-మాట ఇస్తున్నాను. -ఈ పని చేయకు.
-నాకు వేరే దారి లేదు.
నేను నిన్ను చాలా ప్రశ్నలు అడగాలి.
ఇక చాలు.
-ఒక క్షణం ఆగితే సరిపోతుంది. -ప్యారిస్?
పట్టుకోకు.
నీ గుడ్డలను పట్టుకుంటేనే తెలిసిపోతుంది, నీకు బాగా జ్వరంగా ఉందని.
-దాని వల్ల నేనేమీ చావనులే. -నీకు వైద్యుడు కావాలి.
పెన్సాలో చూపించుకుంటాలే.
బాబా. అక్కడికి చేరుకొనేలోపు నువ్వు చస్తావు.
మనం ఇప్పుడు సరస్సుల పల్లెలో ఉన్నాం, వాలియర్ తెగవాళ్లు దగ్గర్లోనే ఉంటారు.
వాళ్లు మనకి నీడని ఇచ్చి, వైద్య సహాయం కూడా చేస్తారు.
నాన్నా?
దయచేసి మాట విను.
సరే, బంగారం.
వాలియర్ భూభాగంలోకి నేను మీతో రాలేను.
మేము అక్కడికే వెళ్తున్నాం మరి.
రహస్య తెగలు నాకు రహస్యం కాదు అనే విషయాన్ని గమనించండి.
వాలియర్ వాళ్ళు నా కారణంగా చాలా నష్టపోయారు.
దగ్గర్లోనే చడీచప్పుడు చేయకుండా ఉండు, బయలుదేరేటప్పుడు అందరం కలుసుకుంటాం.
లేదా నువ్వు లేకుండానే వెళ్లిపోతామేమో.
ఓ దేవుడా, నీ దయ చూపి...
ఈ పవిత్ర వివాహ పర్వదినాన
నీ దీవెనలను కురిపించు.
మార్గనిర్దేశాన్ని ఇవ్వు, మార్గాన్ని చూపు,
మమ్మల్ని వ్యత్రిరేకించేవారిని నీ జ్వాలలో దహనము చేసేయి.
ఎందుకంటే, అంధకారం, అధికారం, ఇంకా కీర్తి అంతా నీవే.
ఎన్నాళ్ళకైనా, ఎప్పటికైనా.
యువరాణి మాగ్రా మరియు హార్లన్ ప్రభువు...
మీరిద్దరూ ఈ దైవ ముహూర్తాన ఒక్కటి కానున్నారు.
దైవ సమక్షంలో, మీ మనస్సులు, తనువులు ఏకం చేయడం ద్వారా
మీరు ఒకరికొకరు విధేయతతో కట్టుబడి ఉంటారని శపథం చేశారు.
కనుక, దైవం నాకు అనుగ్రహించిన శక్తి చేత, మీ బంధాన్ని ఖాయం చేస్తున్నాను.
ధన్యవాదాలు, మీకు కూడా.
యువరాణి మాగ్రా.
-హార్లన్ భార్య నాకు సోదరితో సమానం, -మాగ్రా, నీకు నా తమ్ముడు గుర్తున్నాడుగా.
-ధన్యవాదాలు. -కెర్రిగన్. నేను నీ డయాపర్లు మార్చాను.
ఇప్పుడు ఆ అవసరం లేదులే, ఆ పని కోసం వేరేవాళ్ళు ఉన్నారు.
ధన్యవాదాలు.
చాలా చాలా ధన్యవాదాలు.
నన్ను మన్నించండి. క్షమించండి.
చాలు. ఇక వెళ్లు. లేయి. వెళ్లు.
-దగ్గరికి వచ్చేశామా? -అవును.
ఎందుకంటే, ఆ బండ బాబు, ఇంకా దూరం నడవవలేడనుకుంటా,
అతడిని నేను మోయను కూడా లేను.
ఎవరక్కడ?
ఎవరో చెప్పండి.
మీరెవరో చెప్పకుండా వాలియర్ భూభాగంలోకి ఎలా రాగలరు?
సోదరా! మా వల్ల మీకే హానీ జరగదు. నేను ప్యారిస్ ని.
ఆల్కెన్నీ తెగకు చెందిన ఆఖరివాళ్ళం.
కాదు. ఆల్కెన్నీ తెగకి చెందిన ఆఖరి దాన్నంటే నేనే.
-పారాహుషార్. -పారాహుషార్.
బో!
లయన్.
బో లయన్.
ప్యారిస్.
కొఫూన్?
లోపల ఉన్నది నువ్వేనా?
పర్వాలేదులే. నీకేమీ కాదు.
నేను మీ పెద్దమ్మ సిబెత్ ని,
నువ్వు ఇక్కడికి చేరుకున్నావని తెలిసి చాలా సంబరపడిపోయాను.
నీ కోసం మేము చాలా కాలం నుండి ఎదురు చూస్తున్నాం.
వచ్చి నన్ను హత్తుకుంటావా?
నువ్వు మీ అమ్మానాన్నల కన్నా ఎత్తుగా ఉన్నావు.
నీకు ఏమైనా కావాలా? తాగడానికి ఏమైనా? నేను తెప్పించగలను.
వద్దు. పర్వాలేదు.
మనం ఇప్పుడే తొలిసారి కలవడమనేది చాలా బాధాకరమైన విషయం.
మా చిన్ననాటి నుంచి నువ్వు మమ్మల్ని వేటాడుతూనే ఉన్నావు.
మాగ్రా, తను బతికే ఉందన్న సమాచారం ఇదివరకే నాకు ఇచ్చుంటే,
నేను తనని, మిమ్మల్ని కాపాడేదానిని.
ఆ విషయం తనకి తెలుసు.
మా లక్ష్యం జెర్లామరెల్, అతని సంతానం.
అందులో మాగ్రా సంతానం కూడా ఉంటుందని నాకు తెలీదు.
జెర్లామరెల్ నా చెల్లిని చంపేశాడు అనే నాకు చెప్పారు,
అతనొక క్రూరుడు.
అది నిజం కాదని నీకు తెలుసు. మా అమ్మ రహస్యంగా ఎందుకు బతికింది?
తను ఏ తప్పులు చేసి ఉన్నా కానీ,
అవి నిన్నూ, నీ సోదరినీ సురక్షితంగా ఉంచడానికే చేసి ఉంటుంది,
ఇప్పుడు నా ప్రయత్నం కూడా అదే.
నువ్వు ప్రకటించినా కానీ,
పయాన్ ప్రజలు, మాంత్రికుడు అంటే తగలబెట్టేయాలనే అనుకుంటారు.
మనస్సులను నేను మార్చగలని నాకు పేరు ఉంది.
కాస్త సమయం పట్టవచ్చు,
చూపున్నవాళ్లు వరంలాంటి వారు అని
నేను ఎలా అయితే తెలుసుకున్నానో, అలాగే పయాన్ ప్రజలు కూడా తెలుసుకుంటారు.
ఇంత దూరం వచ్చి,
మీ అమ్మ పెళ్లి చూడటం నీకు చాలా బాధని కలిగించి ఉంటుంది.
ప్రపంచం తలకిందులు అయిపోనట్టుగా అనిపించి ఉంటుంది.
కానీ ఓ విషయం తెలుసుకో,
నువ్వు నా రాజ్యంలో ఉన్నంత వరకూ, నిన్ను ఎవరూ ఏమీ చేయరు.
నువ్వు నన్ను నమ్ముతావా?
నాకు తెలీదు.
నాకు నమ్మాలనే ఉంది.
అర్థం చేసుకోగలను.
అత్యధిక శాతం మంచి విషయాలన్నీ... కోరికతోనే మొదలవుతాయి.
నీకోసం నేనొక గదిని ఏర్పాటు చేశాను. త్వరలోనే మళ్లీ కలుద్దాం, ఏమంటావు?
కేన్ మహారాణి యుద్ధ వ్యవహారాల కౌన్సిల్ సైన్యాన్ని మోహరిస్తోంది.
పయాన్ ఫిరాయింపుదారు నుండి మాకో విషయం తెలిసింది,
అదేంటంటే, యువరాణి మాగ్రా తిరిగి రావడమే కాకుండా,
తన ఎదిగిన పిల్లలైన హనీవా మరియు కొఫూన్ తో వచ్చింది.
ఇద్దరికీ చూపు ఉంది.
పయాన్ మూర్ఖులు వాళ్లని దహనం చేసేస్తారు.
తమ రాణి ఎలా చెప్తే వాళ్లు అలా చేస్తారు.
ఇప్పుడు ఆ రాజవంశంలో ఇద్దరు ఎదిగిన చూపున్న వారు ఉన్నారు,
ఇప్పుడు వాళ్ళతో మనం మరింత జాగ్రత్తగా ఉండాలి.
వాళ్ల ఉద్దేశాలు మనకి తెలియవు కదా.
వాళ్ళ మాంత్రికాంతకుల జనరల్ ని
చెరసాల నుండి విడిపించడానికి పెద్ద సాహసమే చేశారని మనకి తెలుసు కదా.
ఆ ఉద్దేశం చాలు. మనం తక్షణమే దాడి చేయాలి.
పయాన్లు మన మీద దాడి చేయడమంటే, తమ గోతిని తాము తవ్వుకున్నట్టే.
ఆ రాణి పిచ్చిది అయ్యుండవచ్చు, కానీ తను దద్దమ్మ మాత్రం కాదు.
అయినా కానీ, ఇవన్నీ మనకి ఇబ్బందికరమైన అంశాలే.
నేను చిటికెలో మన సైన్యాన్ని మోహరించి...
వద్దు, ఆవేశపడకు, ఇడో.
ఇప్పటికీ పశ్చిమం వైపు గానైట్లు మనకి చుక్కలు చూపిస్తున్నారు.
తూర్పు ప్రాంతం మీద దాడిపై కౌన్సిల్ ఏం అన్నదో
నువ్వే స్వయంగా ఇక్కడే ఉండి విన్నావు కదా.
-నువ్వు వాళ్ళని ఎప్పటికీ ఒప్పించలేవు. -నేను కాదు. ఆ పని నువ్వు చేయాలి.
నువ్వు నా పలుకుబడి గురించి మరీ ఎక్కువగా ఊహించుకుంటున్నావు.
ట్రయాంగిల్ లోని మూడు భాగాల్లో నేను కేవలం ఒక్క భాగాన్ని మాత్రమే.
అయినప్పటికీ,
పయాన్లతో దౌత్య సమావేశాన్ని ఏర్పాటు చేయమని నేను కౌన్సిల్ ని ఒప్పిస్తాను.
-త్రివాంటియన్లు శాంతి కోసం దేహీ అనరు. -మేమేం చేయాలో అదే చేస్తాం.
ఇక నువ్వు నీ ఆదేశాల ప్రకారం నడుచుకోవాలి. అర్థమైందా?
అర్థమైంది, సర్.
ఒకవేళ అవసరం వస్తే, దీని వల్ల మనకి ఒకట్రెండు దళాలాను
తూర్పు ప్రాంతానికి తరలించే సమయమైనా దక్కుతుంది.
అర్థమైంది.
కౌన్సిల్ నిర్ణయమేంటో నేను నీకు తెలియజేస్తాను.
నిదానంగా, సుదీర్ఘంగా శ్వాస ఆడించు, బాబా, ఆ తర్వాత దీన్ని తాగు.
ఇది నీకు శక్తిని ఇస్తుంది.
నువ్వు వైద్యురాలివి ఎప్పుడయ్యావు?
ఇంకా కాలేదు, ఇక్కడున్న వైద్యుల నుండి నేర్చుకుంటూ ఉన్నాను.
ఆ వేర్లు సంక్రమణలను పీల్చుకుంటాయి, దానితో నీ జ్వరం తగ్గుతుంది.
మా వల్ల నువ్వు చాలా కోల్పోయావు.
అయినా, నువ్వు మమ్మల్ని చేరదీశావు.
మనమంతా ఒక తెగవారమే, గుర్తుందా?
అవును, గుర్తుంది.
కొఫూన్?
కాదు, నేను కొఫూన్ ని కాదు.
ఇక్కడ నువ్వేం చేస్తున్నావు?
మాగ్రా, ఇది మన తొలిరాత్రి, నేను ఇంకెక్కడ ఉంటాను?
ఇది పెళ్లి కాదు. ఇదొక ఒప్పందం మాత్రమే.
అవును, కానీ... ఇది ఆ రెండూ కావచ్చు కదా.
ప్యాంటు వేసుకో, హార్లన్. నాకు నీ సాయం కావాలి.
-వెంటనే. -అలాగే.
నీకు కోడి కూరని, సారాయిని దొంగచాటుగా ఇమ్మని నన్ను పంపారు.
కంగారుపడకు. ఇందులో విషం కలిపానేమో అని నువ్వనుకుంటుంటే, అలాంటిదేమీ లేదు.
నేను అలా ఆలోచించనే లేదు.
నా దగ్గర విషం లేకుండా పోయింది.
మా ప్రియమైన ఆల్కెన్నీ సోదరసోదరీమణులారా,
పోయినసారి మీరు మా ఆశ్రయం కోరి వచ్చినప్పుడు, మేము తిరస్కరించాం.
మీరు మా బో లయన్ కి వైద్యం అందించారు. అంత కన్నా మాకు కావలసిందేముంది.
మీరు మళ్లీ తిరిగి వచ్చి, మాలో ఆశలను నింపారు.
మీ వల్ల మాంత్రికాంతకులు మా వద్దకు వస్తారేమో అని మేము భయపడ్డాం,
ఎందుకంటే, వాళ్ళంతకుముందు వచ్చినప్పుడు, చూపున్నవారు ఆల్కెన్నీలో ఉన్నారనన్నారు.
వాళ్ళు మగవారిని, ఆడవారిని, పిల్లలను అందరినీ ఊచకోత కోశారు.
వాళ్ళ కత్తులు ఎవరినీ వదిలిపెట్టలేదు,
మాంత్రికుల ఆచూకీ గురించి మాకు తెలుసని మాంత్రికాంతకులు నమ్మి ఆ పని చేశారు.
ఇతరులకు కూడా భయం తెలిసివస్తుందని మాలో కొందరిని చంపకుండా వదిలేశారు.
కానీ మేము మళ్లీ పునర్నిర్మితమవుతాం. ఇప్పటికే కొత్త సంతతి చేరుతోంది కూడా.
చనిపోయిన మా వాళ్లకి నివాళిగా, మళ్లీ మేము మా తెగకు పూర్వవైభవం తీసుకువస్తాం.
ఆపండి!
ఇకపై రాణి, మాంత్రికాంతకులను పంపబోదనే విషయం ఇప్పుడు తెలిసింది,
ఆమె ఇప్పుడు మాంత్రికుల కోసం వెతికే పని ఆపివేసిందట.
మహారాణి తన మనస్సును మళ్లీ మార్చుకున్నా మార్చుకోవచ్చు,
కానీ ఈరాత్రి, త్రివాంటెస్ నుండి మీరు తప్పించుకోవడాన్ని, అలాగే రాణి నుండి...
[సంకేతాలను ఇస్తోంది] ఇక్కడికి టమాక్టీ జూన్ వచ్చాడు.
...ఆమె మాంత్రికుల నుండి మనకి దక్కిన ప్రస్తుత స్వేచ్ఛని వేడుక చేసుకుందాం.
ఇవి అస్థిరమైన సమయాలు,
కానీ గతం కన్నా మన భవిష్యత్తు
మరింత శాంతివంతంగా ఉంటుందనే ఆశతో మనం వాటిని ఎదుర్కొందాం.
నీకేమైనా పిచ్చి పట్టిందా?
వాలియర్లు ప్రతీకారం తీర్చుకోవాలి. నేను వాళ్లకి ఎంతో చేటు చేశాను.
లేదు, నువ్వు నాకు ఋణపడి ఉన్నావు, మాంత్రికాంతకా.
నీ గొంతు విన్న ప్రతీసారి నాకు నిన్ను నరికేయాలని అనిపించదనుకుంటున్నావా?
నువ్వు మావాళ్ళని కూడా చంపేశావు.
కానీ నువ్వు చావకూడదు.
నువ్వు చేసిన పాపాలను తలుచుకుంటూ జీవించడమే నీ శిక్ష.
జీవించడానికి లాగానే చావుకు కూడా అర్హత సంపాదించాలి, మాంత్రికాంతకా.
అతనికి ఇష్టమైన ప్రదేశం ఇది.
ఇది... ఇది అతని ఇష్టమైన కుర్చీ.
కెర్రిగన్. లేయ్.
లేయ్. లేయ్. త్వరగా లేయ్.
యువరాణి.
మీ నుండి ఇంకా నాకు మల్లెపూల వాసన వస్తోంది.
మీరిద్దరూ ఇప్పుడు ఇంట్లో శోభనం చేసుకుంటూ ఉండాలి కదా.
నాకు నీ సాయం కావాలి.
-అన్నయ్య, నీ వల్ల కాలేదా? -నువ్వు సరిహద్దును దాటీ వెళ్లాలి.
ఏం తీసుకురావాలి?
తన కూతురు హనీవాని తీసుకురావాలి.
త్రివాంటియన్ సైన్యం తనని బందించి ఉంది.
అవును.
తూర్పు తిరిగి దండం పెట్టు.
దయచేసి, ఈ పని చేసి పెట్టు.
యువరాణి, సాధారణంగా నా వ్యవహారాల్లో,
నేను సైన్యానికి దూరంగా ఉంటాను, వాళ్ళని వెతుక్కుంటూ వెళ్ళను.
కెర్రిగన్.
తను నిజంగానే సైనిక చెరసాలలో ఉంటే, తనని నేను బయటకు తీసుకురాలేను.
అలా అనకు. అందరిలాగానే జైలు గార్డులను కూడా కొనేయవచ్చు.
కావచ్చు.
కానీ దానికి చాలా ఖర్చు అవుతుంది.
నీకా, ఆ జైలు గార్డులకా?
-అలా అని నన్ను బాధపెట్టారు, మహారాణి. -వీడికి అంత లేదులే.
నేనేమీ బాధపడలేదులే. అయినా, అదంత చిన్న విషయం కాదు.
తనని కనిపెట్టాక, సురక్షితంగా తనని త్రివాంటెస్ బయటకు ఎలా తీసుకురాగలవు?
నగరం నుండి బయటపడటం చాలా తేలిక.
గానైట్ గంజాయిని త్రివాంటెస్ నుండి పెన్సాకి ఎన్నో ఏళ్లుగా దొంగచాటుగా తరలిస్తున్నాను.
ఆ నగరం లోపలికి వెళ్లడానికి, అలాగే బయటకు రావడానికి ప్రతీదారి నాకు తెలుసు.
అయితే ఆ పని నువ్వు చేస్తావా?
ఇది మీ ఇద్దరికీ నేను ఇచ్చే పెళ్లి కానుక అనుకో.
దైవ జ్వాల ఉదయించగానే నేను బయలుదేరుతాను.
నువ్వు ఇప్పుడే బయలుదేరాలి.
సరే. ఇక పైకి లేయ్.
వద్దు. ఇది సరైన సమయం కాదు.
ప్యారిస్? వీడిని మీరు ఇక్కడికి ఎలా తీసుకురాగలిగారు?
అసలు వీడిని పక్కనే ఉంచుకొని మీరు ఎలా ఉండగలుగుతున్నారు?
మనకి అతని అవసరం ఉంది. ఇప్పుడు అతని లక్ష్యం వేరు.
లేదు. వీడు ఈ రాత్రి నా చేతుల్లో చావాల్సిందే.
వీడు మా అమ్మను చంపాడు.
అవును. సమయం వచ్చినప్పుడు అతను ఖచ్చితంగా దానికి అనుభవిస్తాడు.
నువ్వు ఇలా మారిపోయావంటే నేను నమ్మలేకపోతున్నాను.
నువ్వు దేశద్రోహివి.
మాగ్రాని చేరుకోవాలంటే మాకున్న ఏకైక ఆశాకిరణం అతడే.
మాంత్రికాంతకులు వాలియర్లను ఊచకోత కోశారు.
వీడు ఇక్కడే ఉన్నాడని వాళ్లకు తెలియాల్సిన అవసరం ఉంది.
దయచేసి వాళ్లకి చెప్పకు. చెప్పకూడదు.
-నేను నిన్ను నమ్మాను. -బో లయన్. బో లయన్.
నా గురించి నీకు బాగా తెలుసు.
నా స్వభావం ఏంటో నీకు బాగా తెలుసు.
పాపా.
తెల్లవారకముందే వెళ్లిపోండి.
అంతకు మించి ఈ విషయాన్ని నేను దాచి ఉంచలేను.
కొఫూన్?
హమ్మయ్య.
-నా గదిలోనే ఉండమని చెప్పా కదా. -నాకు తెలుసు.
నేను ఇక్కడే ఉన్నాను.
నన్ను మన్నించు.
నీకు ఇది వింతగా, బాధగా అనిపిస్తుందని నాకు తెలుసు,
నీకు అంతా వివరంగా చెప్తానని మాట ఇస్తున్నాను,
కానీ ఇంకోసారి ఇలా నా మాటను జవదాటకు.
నీకు ఇక్కడ సురక్షితం కాదు.
-మా అక్క ఒక... -సిబెత్.
కంగారు పడకు. మేము ఇందాకే కలిశాం.
మీ పెళ్ళయ్యాక తను నన్ను కలవడానికి వచ్చింది.
కొఫూన్.
-నువ్వు ఆమెని నమ్మకూడదు. -ఎందుకని?
నా జీవితమే ఒక అబద్ధపు జీవితం కావడానికి కారణం ఆమె కాదు కదా.
అది నువ్వనుకున్నంత తేలిక కాదు.
ఈ రాత్రి నువ్వు నీ భర్తని మోసం చేశావు.
నువ్వు మమ్మల్నందరినీ మోసం చేశావు, కానీ ఇదే తొలిసారి కాదు.
మా చిన్నప్పుడే నువ్వు మాంత్రికాంతకులకు నువ్వెవరో చెప్పి ఉండవచ్చు.
నువ్వు ఆల్కెన్నీని కాపాడి ఉండవచ్చు.
మనం జీవితమంతా దాక్కుంటూ పారిపోతూ బతకాల్సిన అవసరమే ఉండేది కాదు.
మా అక్క, తన సంతానమైతే తప్ప, ఇతర చూపున్న సంతానాన్ని స్వీకరించదు.
తను మనల్నందరినీ చంపించి ఉండేది.
నేను నాకు తెలిసిన ఉత్తమమైన మార్గంలో మిమ్మల్ని కాపాడే ప్రయత్నం చేశాను.
-మాతో అబద్ధమాడటం ద్వారా. -అవును, మీతో అబద్ధమాడటం ద్వారానే.
నిజం చెప్పుంటే, మిమ్మల్ని కాల్చి బూడిదచేసి ఉండేవారు.
లేదు.
నీకు మేమంటే అసహ్యం. మా చూపు అంటే అసహ్యం. మేం పుట్టిననాటి నుంచీ అంతే.
అందుకే, మేం చదవడం నేర్చుకున్నప్పుడు నీకు చాలా కోపం వచ్చింది.
అవును కదా?
నువ్వు మాతో మాట్లాడటం ఆపేశావు. మేము పోల్చుకోలేనివారం అవుతామని చెప్పావు.
నిన్ను నువ్వు పోల్చుకోగలుగుతున్నావా, అమ్మా?
ఎందుకంటే నేను నిన్ను పోల్చుకోలేకపోతున్నా.
నీది, హనీవాది ఓ కొత్త లోకం, ఆ లోకం ఏంటో అని కూడా నాకు సరిగ్గా తెలీదు.
ఏదోకరోజు ఆ లోకం మిమ్మల్ని నా నుండి దూరం చేస్తుందని నాకు భయంగా ఉండేది.
దూరం చేసినట్టే ఉంది మరి.
హనీవా మరియు నాన్న ఆచూకీని ఎలా కనిపెట్టబోతున్నావు?
వాళ్ళ ఆచూకీని కనిపెట్టే పని మీద ఇప్పటికే హార్లన్ ప్రభువు ఒకరిని పంపించారు.
అవును, నీ కొత్త మొగుడు, నీ మాజీ మొగుడిని భలే కనిపెడతాడులే.
నేనెంత మందిని చంపానో గుర్తు ఉందా అని నువ్వు నన్ను అడిగావు కదా.
ఈరోజు ఎన్నిసార్లు శ్వాస ఆడించావని నేను నిన్నడిగితే ఏం చెప్తావో అదే నా సమాధానం.
మహారాణి నా చావుకు నన్ను వదిలేసి వెళ్లిపోయినప్పుడు...
నేనొక స్థితిలో ఉండిపోయాను.
చావలేదు... కానీ అలా అని నాలో ప్రాణం కూడా లేదు.
కానీ అప్పుడే...
హఠాత్తుగా...
నాకు జ్ఞానోదయం కలిగింది.
నేనేం చూశానో నీకు తెలుసా?
నాకు ముఖాలు కనబడ్డాయి.
నాకు ముఖాలు కనిపించాయి...
నేను చిత్రహింసలు పెట్టిన, చంపిన ప్రతీ వ్యక్తి తాలూకు ముఖాలు కనిపించాయి.
వాళ్ల ఆర్తనాదాలు వినిపించాయి.
వాళ్ళ బాధ నాకు తెలిసింది.
కానీ ఆ ముఖాలన్నింటిలో...
నాకు నా భార్య, నా పిల్లల ముఖాలు కనిపించలేదు.
వారు నిద్రిస్తుండగానే మహారాణి వారిని నీట ముంచి చంపినప్పుడు అక్కడ నేను లేను.
కానీ ఆ సమయంలో...
నేను ఆ ముఖాలను చంపుతూ ఉన్నాను.
ఎన్నో ఏళ్లు, నువ్వు చీకటి పక్షాన పోరాడావు.
ఇప్పుడు నువ్వు మంచి కోసం పోరాడాలి.
నువ్వు ఆ అమ్మాయిని ఆపి ఉండాల్సింది కాదు.
సరే మరి. ఇక మనం ఎక్కడా ఆగేది లేదు. పెన్సాకి చేరుకొనేదాకా మనం ఎక్కడా ఆగం.
భయపడకు.
నీకు చావడానికి చాలా అవకాశాలు లభిస్తాయి.
మనందరికీ లభిస్తాయి.
నాకు చూపు ఉండటం, మీకు చూపు లేకపోవడం, దీని వల్లనే
మన మధ్య దూరం వచ్చిందని అనుకొనేదాన్ని.
మన మధ్య చాలా దూరం పెరిగిపోయిందని అనుకున్నాను.
కానీ నాకు నిజంగా సాయం అవసరమైనప్పుడు, అది జ్నానోదయ నివాసంలో ఉన్నప్పుడైనా,
లేదా త్రివాంటెస్ లో ఉన్నప్పుడైనా, నువ్వు ఎప్పుడూ అక్కడ ప్రత్యక్షమయ్యేవాడివి.
నువ్వు నా పాపవి, కొఫూన్ నా బుడ్డోడు, మాగ్రా నా భార్య.
నేను బతికున్నంతవరకూ మనల్ని ఏదీ విడదీయలేదు. నిజమే చెప్తున్నా.
నా వల్ల ఎప్పుడూ అలాంటి పరిస్థితి ఎదురవుతూనే ఉంటుంది.
అవును, అది నిజమే.
ఇక్కడి నుండి, పెన్సాకి వెళ్లడానికి రెండు రోజులు పడుతుంది.
పెన్సా ఎలా ఉంటుంది అంటావు?
జనాలతో కోలాహలంగా ఉంటుందేమో.
మరి తను ఎలా ఉంటుందంటావు?
-తను మాగ్రాలానే ఉంటుంది. -అవును.
అసలు మాగ్రా అంటే ఎవరో కూడా మనకి సరిగ్గా తెలీదు కదా?
ఉపశీర్షికలను అనువదించినది: అలేఖ్య